Det er i dag ingen synlige ruiner etter klosteret, men da Schweigaards gate ble opparbeidet i 1879, kom det frem et hjørne av en steinbygning som kan ha vært klosterkirken. Store deler av kirken kan ha blitt fjernet da Schweigaards gate 50 ble bygget i 1887. Murfunn, sammen med skjelettfunn som er gjort i området, antyder hvor klosteret kan ha ligget og hvor det fremdeles vil være mulig å påvise bygningsrester.